《止斋即事》
宋代·娄寅亮

居与仙岩邻，未悉仙岩路。片棹偶相及，山僧频礼数。

指点觅馀迹，行行道其故。是为梅雨潭，排空成瀑布。

常生六月寒，輶轩每相顾。嗟哉往来者，宁不忝尸素。

作者简介：温州永嘉人，字陟明。徽宗政和二年进士。为上虞丞。高宗建炎四年，上书乞遴选太祖诸孙有贤德者，视秩亲王，使牧九州，以待皇嗣之生。高宗感悟。绍兴元年召赴行在，再上疏言宗社大计。擢监察御史。为时相秦桧所恶，罢废。